|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS TARYBOS 2018 M. SPALIO 25 D. SPRENDIMO NR. 7-246 „DĖL LANKYTINŲ OBJEKTŲ,** **NEĮTRAUKTŲ Į SAUGOMŲ OBJEKTŲ REGISTRUS, SĄRAŠO PATVIRTINIMO“ PAKEITIMO**2021 m. birželio d. Nr.Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 6 straipsnio 38 dalimi, 18 straipsnio 1 dalimi bei Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“, 12.4 papunkčiu, Ukmergės rajono savivaldybės taryba  nusprendžia:

Papildyti Ukmergės rajono savivaldybės tarybos 2018 m. spalio 25 d. sprendimu Nr. 7-246 „Dėl lankytinų objektų, neįtrauktų į saugomų objektų registrus, sąrašo patvirtinimo“ patvirtintą Ukmergės rajono lankytinų objektų, neįtrauktų į saugomų objektų registrus, sąrašą 23-25 punktais ir išdėstyti juos taip:

|  |  |  |
| --- | --- | --- |
| **Nr.** | **Lankytino objekto pavadinimas** | **Lankytino objekto adresas, vietovė** |
| 23. | Edukacinė erdvė „Miško broliai“ | Kopūstėlių k., Pabaisko sen., Ukmergės r. |
| 24. | Ekologinis ūkis „Farmers Circle“ | Žirgyno g. 1, Radiškio k., Ukmergės r. |
| 25. | Ukmergės vandenlenčių parkas | 2, Mūšios vs., Vidiškių sen., Ukmergės r. |

Savivaldybės meras

Projektą parengė

Švietimo, kultūros ir sporto skyriaus vyriausioji specialistė Violeta Širmenė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

**SPRENDIMO PROJEKTO „DĖL UKMERGĖS RAJONO SAVIVALDYBĖS TARYBOS 2018 M. SPALIO 25 D. SPRENDIMO NR. 7-246 „DĖL LANKYTINŲ OBJEKTŲ,**

**NEĮTRAUKTŲ Į SAUGOMŲ OBJEKTŲ REGISTRUS,**

**SĄRAŠO PATVIRTINIMO“ PAKEITIMO“**

**AIŠKINAMASIS RAŠTAS**

2021 m. birželio 8 d.

Ukmergė

1. **Sprendimo projekto rengimo pagrindas.**

 Lietuvos Respublikos vietos savivaldos 6 straipsnio 38 dalis nustato, kad savarankiškosios savivaldybių funkcijos yra sąlygų verslo ir turizmo plėtrai sudarymas ir šios veiklos skatinimas; šio įstatymo 18 straipsnio 1 dalis nustato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 12.4 papunktis nurodo, kad informaciniuose kelio ženkluose Nr. 628 „Krypties rodyklė į lankytiną vietą“ ir Nr. 629 „Lankytinos vietos pavadinimas“ leidžiama nurodyti savivaldybės tarybos patvirtintų lankytinų vietų pavadinimus.

1. **Sprendimo projekto tikslas ir esmė:**

 Sprendimo projekto tikslas – papildyti Ukmergės rajono savivaldybės lankytinų objektų, neįtrauktų į saugomų objektų registrus, sąrašą trimis rajone atsiradusiais ir aktyviai besiplėtojančiais lankytinais objektais – edukacine erdve „Miško broliai“, kurioje veiklą vykdo klubas „Miško broliai", ekologiniu ūkiu „Farmers circle“, kurioje veiklą vykdo UAB“Farmers circle“ bei Ukmergės vandenlenčių parku, kuriame veiklą vykdo VšĮ „Veikmergė“.

 Sprendimo esmė – sudaryti sąlygas minėtiems turizmo paslaugų tiekėjams įsirengti kelio ženklus Nr. 628 bei 629 „Krypties rodyklė į lankytiną vietą“. LVMOT 15 taisyklių 12 punkte nurodoma, kad norint pastatyti krypties rodyklę į lankytiną objektą, objektas turi būti įtrauktas į UNESCO pasaulio paveldo, LR kultūros vertybių registrus ar LR saugomų teritorijų valstybės kadastrą. Jei objekto nėra šiuose registruose, krypties rodykles galima statyti tik savivaldybės tarybos patvirtintame sąraše esantiems objektams. Šis sąrašo papildymas parengtas pagal gautus turizmo paslaugų tiekėjų prašymus. Sąrašas nėra galutinis, jis bus pildomas pagal poreikį ir situaciją.

1. **Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.
2. **Sprendimui įgyvendinti reikalingos lėšos ir galimi finansavimo šaltiniai:**

turizmo paslaugų tiekėjų nuosavos lėšos.

1. **Priėmus sprendimą laukiami rezultatai, galimos pasekmės:**

 papildžius šį sąrašą, bus skatinamas turizmo verslas rajono lankytinuose objektuose.

1. **Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** nereikalingi**.**
2. **Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.
3. **Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** neatliekamas.
4. **Sekretoriatas priimtą sprendimą pateikia:** Švietimo, kultūros ir sporto skyriui.
5. **Aiškinamojo rašto priedai:** nėra.

Švietimo, kultūros ir sporto skyriaus vyr. specialistė Violeta Širmenė

\_\_\_\_\_\_\_\_\_\_\_\_\_\_\_\_